Foto: Orlando Sierra/AFP Mayyamida Gonduras prezidenti Xuan Orlando Ernandesning ukasi bo‘lgan Xuan Antonio Ernandes qo‘lga olindi. Bu haqda Reuters xabar qilmoqda. Agentlik ma’lumotlariga ko‘ra, u narkotrafikka aloqador bo‘lishi mumkinligi uchun qo‘lga olingan. Qayd etilishicha, Gonduras prezidenti o‘z ukasi atrofidagi vaziyatdan xabardor. Shu bilan birga, Gonduras rahbari ma’lum qilishicha, ukasining qo‘lga olinishi «butun oila uchun og‘ir zarba». Eslatib o‘tamiz, avvalroq Gonduras prezidenti qahva ishlab chiqaruvchilar blokini tashkil etish niyatida ekanini ma’lum qilgandi.